**TRIDUUM  
TIL FESTEN FOR DEN SALIGE  
MARIA LOUISE MERKERT**

**Første dag** (11 november)

Påkallelse til den salige Moder Maria Louise

F. Salige Maria Louise, du etterlevde Evangeliet radikalt. Et liv i henhold til Evangeliet er helgenes liv, og derfor var de som ble øyenvitner til ditt liv ikke i tvil om at du er i Faderens bolig. Du går i forbønn for oss, og bønnfaller Den Allmektige om hjelp; først og fremst om nåde, slik at vårt liv blir et behagelig offer for Gud. Vi ber om Din forbønn:

Salige Maria Louise, du som var åpen for Guds nådes forunderlige virke og trofast svarte på Kristi stemme,  
 A. Be for oss.  
 F. Salige Maria Louise, du som var fylt av en gledesfylt bevissthet om at Guds vilje skjer,  
 A. Be for oss.  
 F. Salige Maria Louise, du som realiserte ekte nestekjærlighet i hverdagslivet ved å hjelpe alle trengende,  
 A. Be for oss.  
 F. Salige Maria Louise, du som elsket de fattige og forlatte, og ønsket å pleie den lidende Kristi syke lemmer,  
 A. Be for oss.  
 F. Salige Maria Louise, du som trofast og med glede var alles tjenerinne i det skjulte,  
 A. Be for oss.  
 F. Salige Maria Louise, du som tålmodig bar ignoranse og forakt,  
 A. Be for oss.  
 F. Salige Maria Louise, du som stolte på Guds Forsyn og så på fremtiden med håp,  
 A. Be for oss.  
 F. Salige Maria Louise, du som modig beseiret hindringer, og var takknemlig overfor Gud for nye vanskeligheter,  
 A. Be for oss.  
 F. Salige Maria Louise, du som i enhet med Kirken sørget for Kongregasjonens indre og ytre anliggender,  
 A. Be for oss.  
 F. Salige Maria Louise, du som gjennom et liv i saligprisningenes ånd ble et forbilde for jenter, som besluttet å tjene nødlidende,  
 A. Be for oss.  
 F. Salige Maria Louise, du som brente som et lys i kjærlighetens tjeneste,  
 A. Be for oss.  
 F. Salige Maria Louise, du som knyttet sammen det gledelige *Te Deum* med det takksigende *Magnificat*,  
 A. Be for oss.

F. Hellige Treenighet, én Gud, hjelp oss, slik at våre fellesskap bestandig forblir gjestfrie, og at de blir barmhjertighetens hjem for syke, eldre, de minste, og alle som på forskjellige måter blir utstøtt. Ved Kristus, vår Herre.  
 A. Amen

Bønn om den salige Moder Maria Louises helligkåring,

F. Måtte Jomfru Maria med Barnet velsigne og bevare oss.  
 A. Amen.

**Andre dag** (12 november)

Påkallelse til den salige Moder Maria Louise,

F. Barmhjertige Gud, Du som styrer våre skjebner, gi oss del i den freden som verden ikke kan gi; først og fremst fred med Deg, med oss selv og med vår neste. Måtte denne freden forbli i oss. Velsign vårt felles arbeid, slik at alle søstrene gjerne og gledelig fullfører kallets oppgaver, og unngår anledninger til å synde. Vi legger vår skjebne i Dine hender. Hør vår bønn og skjenk oss rikelig av allslags goder. Ved Kristus, vår Herre.  
 A. Amen.

Bønn om helligkåring,

F. Måtte Jomfru Maria med Barnet velsigne og bevare oss.  
 A. Amen.

**Tredje dag** (13 november)

Påkallelse til den salige Moder Maria Louise,

F. Barmhjertige Gud, vi ønsker å hengi våre krefter bare for Jesu Hjertes ære, og vil alltid streve for at dydene, som våre hellige løfter krever, blomstrer enda mer i vår Kongregasjon. Vi ønsker å vokse i oppriktig kjærlighet til din Sønn og vår neste; i fred og enighet, i hjertelig medfølelse med fattige og syke, i gjensidig tålmodighet, i kjærlig overbærenhet med åndelige og fysiske svakheter, i stor selvfornektelse - ifølge Herre Kristi ord om at bare de som trenger seg fram får himmelriket i eie.  
 A. Bevisst våre egne feil, lærer vi av Jesu Hjerte å bære våre nestes svakheter med særlig tålmodighet, for allerede her på jorden å få en indre og ytre fred, og en gang motta den evige hvile som vår seierspris. Ved Kristus, vår Herre. Amen.

Bønn om den salige Moder Maria Louises helligkåring,

F. Måtte Jomfru Maria med Barnet velsigne og bevare oss.  
 A. Amen.

**14 november** Festen for den salige Moder Maria Louise Merkert  
 Litani til den salige Moder Maria Louise

Bønn for syke

F. Gud, hvis enbårne Sønn har tatt på seg alle menneskers fattigdom og svakhet, idet Han viste oss lidelsens underlige verdi, velsign de syke, for at de, blant lidelser og nød ikke føler seg ensomme, men derimot føler seg knyttet til Kristus, som er den beste lege for legeme og sjel. Måtte de glede seg ved din trøst, som ble lovet de sorgfulle. Ved Kristus, vår Herre.  
 A. Amen.

Bønn om kjærlighetens ånd

F. Allmektige Gud, hjelp oss til å betrakte den salige Maria Louises eksempel. Du ga henne nåden til å følge etter Kristus i tjenesten for de fattige, derfor vil også vi gjerne utføre kjærlighetens virke for syke og nødlidende, og ved det gjøre oss fortjent til den evige seierspris i Ditt rike. Ved Kristus, vår Herre.  
 A. Amen.

Bønn om den salige Moder Maria Louises helligkåring,

F. Måtte Jomfru Maria med Barnet velsigne og bevare oss.  
 A. Amen.